

REPUBLIKA HRVATSKA

POŽEŠKO SLAVONSKA ŽUPANIJA

OPĆINA BRESTOVAC

Načelnik

KLASA:351-02/18-01/01

URBROJ:2177-02/03-18-1

Brestovac,16.travnja 2018.g.

Na temelju članka 64. Zakona o zaštiti okoliša („Narodne novine“ broj 80/13, 153/13, 78/15,12/18) i članka 21. Uredbe o strateškoj procjeni utjecaja plana i programa na okoliš („Narodne novine“ broj 64/08), a u skladu sa odredbama članka 46. Statuta općine Brestovac („Službeni glasnik Općine Brestovac“ broj 3/2013 i 9/2013) Općinski načelnik Općine Brestovac donosi

O D L U K U

o započinjanju postupka ocjene o potrebi strateške procjene utjecaja na okoliš

za Plan gospodarenja otpadom Općine Brestovac za razdoblje 2018.- 2023. godine

Članak 1.

Na temelju mišljenja Upravnog odjela za gospodarstvo i graditeljstvo Požeško-slavonske županije,KLASA:351-03/18-01/16,URBROJ:2177/1-06/06/12-18-2 od 13.ožujka 2018.g.,za Plan gospodarenja otpadom Općine Brestovac za razdoblje 2018.-2023.godine potrebno je provesti postupak u kojem se odlučuje o potrebi provedbe strateške procjene utjecaja na

okoliš.

Članak 2.

Donošenjem ove Odluke započinje postupak ocjene o potrebi strateške procjene utjecaja na okoliš za Plan gospodarenja otpadom Općine Brestovac za razdoblje 2018.-2023.godine.

Postupak ocjene o potrebi strateške procjene prema ovoj Odluci provodi Jedinstveni upravni odjel Općine Brestovac u suradnji s Upravnim odjelom za gospodarstvo i graditeljstvo Požeško-slavonske županije.

Članak 3.

Donošenje Plana iz članka 1.ove Odluke propisano je člankom 28.Zakona o održivom gospodarenju otpadom (NN 94/13,73/17).

Sukladno navedenom zakonu,Planom se određuje i usmjerava gospodarenje otpadom te se na temelju analize postojećeg stanja na području gospodarenjem otpadom kao i ciljeva gospodarenja otpadom određuju mjere za unaprjeđenje postupka pripreme za ponovnu uporabu,recikliranje i drugih postupaka zbrinjavanja otpadom na području Općine Brestovac.

Članak 4.

Osnovni razlog donošenja Plana je usklađenje s Planom gospodarenja otpadom Republike Hrvatske za razdoblje 2017.-2022.godine (NN broj 3/17) kao planom višeg reda,kao i važećim zakonskim propisima vezanim uz gospodarenje otpadom.

Ciljevi koji se trebaju ostvariti Planom:

* povećanje nadzora toka otpada
* mjere izbjegavanja i smanjivanja otpada
* unapređenje cjelovitog sustava gospodarenja otpadom
* edukacija i komunikacija s javnošću
* razvoj sustava odvojenog skupljanja približavanjem mjestu nastanka,naročito komunalnog otpada
* povećanje udjela odvojeno prikupljenog otpada
* unapređenje recikliranja i ponovne oporabe otpada
* obrada ostatnog otpada prije konačnog zbrinjavanja
* smanjivanje udjela biorazgradivog otpada koji treba odložiti
* postupno napuštanje odlaganja neobrađenog otpada
* samoodrživo financiranje sustava gospodarenja komunalnim otpadom.

Programska polazišta sadržana su u.

* zakonodavnim okvirima Europske unije i Republike Hrvatske
* dokumentima gospodarenja otpadom
* prostorno-planskoj dokumentaciji
* pravnim aktima Općine Brestovac.

Članak 5.

Stručni izrađivač Plana je tvrtka Hidroplan d.o.o.,Zagreb.

Tijelo za donošenje Plana je predstavničko tijelo sukladno članku 21.,stavku 4.Zakona o održivom gospodarenju otpadom.

Članak 6.

Radnje koje će se provesti u postupku ocjene o potrebi strateške procjene utjecaja na okoliš plana provode se sukladno odredbama Zakona o zaštiti okoliša (NN 80/13, 153/13, 78/15,12/18), Zakona o zaštiti prirode (NN 80/13),Uredbe o strateškoj procjeni utjecaja plana i programa na okoliš (NN 3/17),(dalje u tekstu:Uredba) i to slijedećim redoslijedom:

1.Nakon donošenja ove odluke,Jedinstveni upravni odjel Općine Brestovac započinje postupak ocjene

2. Jedinstveni upravni odjel Općine Brestovac će sukladno članku 29.Uredbe zatražiti mišljenja tijela i/ili osoba određena posebnim propisima,te tijela jedinica lokalne i regionalne (područne) samouprave i drugih tijela ovisno o obuhvatu i drugim značajkama Plana.U prilogu 1. nalazi se popis osoba i tijela koji sudjeluju u postupku ocjene.Tijela i osobe iz Priloga 1. obvezni su svoje mišljenje dostaviti u roku od 30 dana od dana zaprimanja zahtjeva.

3.Zahtjev za davanjem mišljenja obvezno se dostavlja Upravi za zaštitu prirode Ministarstva zaštite okoliša i energetike radi utvrđivanja mogućih značajnijih negativnih utjecaja Plana na ciljeve očuvanja i cjelovitosti područja ekološke mreže sukladno zakonu o zaštiti prirode

4. Jedinstveni upravni odjel Općine Brestovac dužan je o provedenom postupku dostaviti Upravnom odjelu za gospodarstvo i graditeljstvo Požeško-slavonske županije prijedlog teksta Odluke o potrebi strateške procjene,zahtjev za davanje mišljenja,cjelovitu dokumentaciju iz postupka (kopije svih dopisa),popunjen obrazac o ocjeni o potrebi strateške procjene utjecaja strategije,plana i programa na okoliš iz Priloga II.Uredbe.

5.Temeljem rezultata provedene ocjene u predmetnom postupku donosi se Odluka o obvezi provedbe strateške procjene,odnosno Odluka da nije potrebno provesti postupak strateške procjene:

a) Ako se u postupku ocjene o potrebi strateške procjene utvrdi da Plan može imati značajan utjecaj na okoliš,donosi se Odluka o obvezi provedbe strateške procjene koja sadrži osobito razloge zbog kojih je utvrđena potreba strateške procjene sukladno kriterijima iz Priloga III.Uredbe o strateškoj procjeni utjecaja strategije,plana i programa na okoliš.

b)Ako se u postupku ocjene o potrebi strateške procjene utvrdi da Plan nema značajan utjecaj na okoliš,donosi se Odluka da nije potrebno provesti stratešku procjenu.odluka mora sadržavati osnovne podatke o Planu gospodarenja otpadom i obrazloženje razloga zbog kojih je utvrđeno da nije potrebno provesti stratešku procjenu.

6.O odlukama u postupku informira se javnost sukladno zakonu o zaštiti okoliša i Uredbi o informiranju i sudjelovanju javnosti i zainteresirane javnosti u pitanjima zaštite okoliša.

Članak 7.

Ocjena prihvatljivosti Plana za područje ekološke mreže provest će se prema odredbama Zakona o zaštiti prirode (NN 80/13) i provest će se u okviru postupka ocjene o potrebi strateške procjene.

Članak 8.

U postupku ocjene o potrebi strateške procjene prema ovoj Odluci sudjelovat će tijela i osobe navedene u Prilogu 1.ove Odluke.

Članak 9.

Općina Brestovac će o ovoj Odluci informirati javnost sukladno odredbama zakona o zaštiti okoliša i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša (NN 64/08).

Članak 5.

Ova Odluka stupa na snagu danom donošenja i bit će objavljena službenim Internet stranicama Općine Brestovac.

OPĆINA BRESTOVAC

OPĆINSKI NAČELNIK

Zdravko Mandić,inž.

Prilog 1.:Popis tijela i osoba koje sudjeluju u postupku ocjene o potrebi strateške procjene

1. Ministarstvo zaštite okoliša i energetike,Uprava za zaštitu prirode,Radnička cesta 80,Zagreb
2. Požeško-slavonska županija,Upravni odjel za gospodarstvo i graditeljstvo,Županijska 7,Požega
3. Tekija d.o.o.,Vodovodna 1,Požega
4. Komunalac-Požega d.o.o.,Vukovarska 8,Požega
5. Grad Požega,trg Sv.Trojstva 1,Požega
6. Grad Pakrac,Trg bana J.Jelačića 18,34550 Pakrac
7. Općina Velika, Zvonimirova 1a,34330 Velika
8. Općina Cernik,Frankopanska 117,Cernik
9. Općina Staro Petrovo Selo,Trg Kralja Tomislava 2,35420 Staro Petrovo Selo